### 2.     Orientering om budgetopfølgning Teknik- og Miljøudvalget pr. 31. december 2019

**Åbent**

Sagsnr.: 326-2019-6101        J.nr.: 00.30.14           Dokumentnr.:
326-2020-26157

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. december
2019. Dispositionsregnskaberne viser et samlet forventet mindreforbrug på 9,5
mio. kr. (sidste måned et forventet mindreforbrug på 5,2 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en handleplan
i dialog med direktøren og Økonomistaben. Nogle partnerskabsholdere vurderes at
have øget risiko for at få merforbrug, eller for at deres budgetopfølgning
bliver for upræcis, hvorfor de følges tæt og har høj prioritet i forhold til
konsulentstøtte og controlling.

*Plan, Byg og Miljø:*

På området forventes et merforbrug på 2,7 mio. kr. (sidste
måned et merforbrug på 3,6 mio. kr.).

Merforbruget består i hovedtræk af, at man på færgeområdet
forventer et samlet merforbrug ultimo 2019 på 4,2 mio. kr. (sidste måned et
merforbrug på 4,7 mio. kr.). Generelt er der på området stor opmærksomhed på
alle udgifter. Ændringen i forhold til sidste måned skyldes primært, at
nødvendig vedligeholdelse på [adresse] 2019 blev mindre omfattende
end først antaget. Der blev overført et merforbrug fra 2018 på 4,3 mio. kr. og der
er derfor balance i de løbende ordinære udgifter og indtægter, men dette giver
imidlertid ikke mulighed for opsparing til 5-årseftersyn i 2023. Ligeledes er
det overførte merforbrug fra 2018 heller ikke nedbragt af betydning, men der
arbejdes fortsat med en handleplan på området.

Der forventes merudgifter til flextur på 0,5 mio. kr., som
skyldes øget efterspørgsel af ordningen.

Der forventes nu budgetoverholdelse på [adresse]
(sidste måned et forventet merforbrug på 0,2 mio. kr.).

Derudover forventes der et mindreforbrug på 2,0 mio. kr.
vedrørende indsatsplaner, som ønskes overført til 2020 (sidste måned et
forventet mindreforbrug på 1,8 mio. kr.)

*Vej, ejendom og Affald, ekskl. brugerfinansieret område*

Der forventes et mindreforbrug på området på i alt 13,5 mio.
kr. (sidste måned et forventet mindreforbrug på 10,0 mio. kr.).

Ændringen i forhold til sidste måned skyldes primært, at der
nu forventes mindreudgifter til vintertjenesten på 4,3 mio. kr. på baggrund af
milde efterårs- og vintermåneder (sidste måned et forventet mindreforbrug på
2,3 mio. kr.). Derudover har færre interne køb af ydelser i entreprenørafdelingen
bevirket, at deres overførte merforbrug fra 2018 på 1,2 mio. kr. ikke reduceres
i samme takt som tidligere forventet. Der forventes nu et merforbrug ved
udgangen af 2019 på 2,4 mio. kr. som forventes overført og nedbragt i kommende
år, og der udarbejdes ny handleplan.

Der forventes mindreudgifter til udebelysning på 5,2 mio.
kr. i forbindelse med tilbagekøbet af gadelysanlægget fra SEAS/NVE.

Der forventes mindreudgifter til vejafvandingsbidrag til
Kalundborg Forsyning på 0,9 mio. kr.

På baggrund af det besluttede indkøbsstop er alle
vedligeholdelsesopgaver på kommunens bygninger, som kan vente til 2020 udsat.
Det betyder, at partnerskabsholdere må have tålmodighed med gennemførelse af
allerede planlagte opgaver. Vedligeholdelse som er nødvendig, f.eks. ved risiko
for personskade, ved påbud eller med store økonomiske konsekvenser af en udsættelse,
udføres stadig. Der forventes på baggrund af denne opbremsning af
vedligeholdelsesopgaver mindreudgifter på Ejendomme på 5,9 mio. kr.

*Vej, ejendom og Affald, brugerfinansieret område*

Der forventes et merforbrug på området på 1,4 mio. kr.
(sidste måned et forventet merforbrug på 1,2 mio. kr.) som hovedsageligt
skyldes øgede udgifter til reparation, indkøb, tømning m.v. vedrørende
beholderne.

*Udvalgets anlæg*

På Teknik-og Miljøudvalgets anlægsområde viser
budgetopfølgningen, at der forventes et samlet mindreforbrug ultimo 2019 på 58,8
mio. kr. (sidste måned et forventet mindreforbrug på 69,7 mio. kr.). Der
forventes overført 56,7 mio. kr. (sidste måned en overførsel på 63,1 mio. kr.)
til udførelse i 2020 og efterfølgende år, og der forventes et mindreforbrug på 2,2
mio. kr. ved afslutning af anlæggene (sidste måned 6,5 mio. kr.).

Mindreforbruget på 58,8 mio. kr. er specificeret på de
enkelte anlægsprojekter i vedlagte bilag.

*Bruttoanlægsramme*

Der er i forbindelse med økonomiaftalen med regeringen for
budget 2019 aftalt en anlægsramme for landets kommuner, der opgøres som
kommunernes samlede bruttoanlægsudgifter uden at medregne eventuelle
anlægsindtægter. [adresse] bruttoanlægsramme udgør 160,6 mio. kr. Pr.
31. december 2019 forventes det, at de samlede bruttoanlægsudgifter i regnskab
2019 udgør 154,9 mio. kr. Heri indgår, at der efter Kommunalbestyrelsens
beslutning er overført i alt 19,8 mio. kr. fra drift til anlæg. Ved sidste
måneds budgetopfølgning forventedes ud fra en overordnet ledelsesvurdering i
alt bruttoanlægsudgifter på 141,3 mio. kr. inkl. overførslen fra drift.

**Økonomiske konsekvenser**

På driftssiden viser dispositionsregnskaberne et samlet
forventet mindreforbrug på 9,5 mio. kr. (sidste måned et forventet
mindreforbrug på 5,2 mio. kr.) for Teknik- og Miljøudvalgets område.

På anlægssiden viser budgetopfølgningen, at der forventes et
mindreforbrug ultimo 2019 på 58,8 mio. kr. (sidste måned en saldo på 69,7 mio.
kr.) Der forventes overført og forbrugt 56,7 mio. kr. i kommende år (sidste
måned en overførsel på 63,1 mio. kr.).